Foto: REUTERS AQSh prezidenti Donald Tramp senatning Respublikachilar partiyasidan a’zolari bilan uchrashdi, deb xabar berdi Oq uy. "Gap Rossiyaning raketaga qarshi tizimini sotib olgani uchun Turkiyaga nisbatan kiritiladigan ehtimoliy sanksiyalar haqida bordi", - deyiladi xabarda. Xabarda aytilishicha, uchrashuvda AQSh kongressi yuqori palatasining 45 nafar a’zosi qatnashgan. Turkiyaga iyul oyi o‘rtalaridan boshlab Rossiyaning S-400 zenit-raketa majmualari yetkazib berilmoqda. AQSh S-400 tizimini sotib olgani uchun Turkiyaga nisbatan sanksiyalar kiritilishi haqida bir necha bor ogohlantirgandi.